ཞེས་དང་། དེ་ལྟ་བས་ན་ཇི་སྲིད་དུ་མུན་པ་གཅིག་པུའི་འཐིབས་པོ་མི་
འབྱུང་བ་དེ་སྲིད་དུ་ཡང་དག་པ་ཇི་ལྟ་བ་བཞིན་གྱི་དོན་རབ་ཏུ་རྣམ་པར་དབྱེ་
བའི་ཕྱིར་སངས་རྒྱས་ཀྱི་གསུང་མཉན་པ་ལ་དད་པ་ཅན་རྣམས་ཀྱིས་ཤིན་ཏུ་
རིངས་པར་བྱའོ། ། ཞེས་དང༌། རྒྱལ་ཚབ་ཐམས་ ཅད་ མཁྱེན་པས།
490.

བསྐལ་པ་བྱེ་བ་བརྒྱར་ཡང་རྙེད་དཀའ་བ། ། ཀླུ་སྒྲུབ་ལུགས་བཟང་བདེན་
དང་བཀའ་དྲིན་ཆེ་ཚུལ་ཡང་ཡང་བསམས། འགྲོ་བ་ལྷ་དང་བཅས་པའི་
གཉིས་སྨྲ་བ་དག ། ཞིང་འདིར་རིང་པོར་མི་ཐོགས་ནུབ་འགྱུར་བས།
རྣམ་དཔྱོད་ལྡན་རྣམས་མྱུར་དུ་བརྩོན་འགྲུས་བསྐྱེད། ཅེས་གསུངས་པའི་
ཕྱིར། མདོར་ ན། སྟོན་ པ་ མཉམ་ མེད་ ཤཱཀྱ་ ཐུབ་ པ་ ནས་ བཟུང་།
དྲིན་ཅན་རྩ་བའི་བླ་མའི་བར་གྱི་དངོས་བརྒྱུད་ཀྱི་བླ་མ་རྣམས་ཀྱི་རྣམ་ཐར་
བདེ་སྐྱིད་མ་ལུས་པ་འབྱུང་བའི་གནས་ཉག་ཅིག་རྒྱལ་བའི་བསྟན་པ་རིན་པོ་
ཆེ་དར་ཞིང་རྒྱས་ལ་ཡུན་རིང་དུ་གནས་པའི་ཐབས་ཚུལ་ལ་སྒོ་སྣ་ཚོགས་ནས་
འབད། གྲུབ་མཐའ་དང་གཞུང་ལུགས་རབ་འབྱམས་ལ་ཀུན་སློང་རྣམ་
དག་གི་སྒོ་ནས་ཐོས་བསམ་ལ་ཚུལ་བཞིན་དུ་འབད། དེ་ཡང་ཐོས་རྐྱང་
ཙམ་མ་ཡིན་པར་རང་རྒྱུད་ལ་བསྐོར་ཏེ་ཚུལ་བཞིན་དུ་ཉམས་སུ་བླངས་ནས་
རང་རྒྱུད་འདུལ་བའི་ཐབས་ལ་གཙོ་བོར་འབད། བྱམས་སྙིང་རྗེའི་རྩ་བ་
ཅན་གྱི་བྱང་ཆུབ་ཀྱི་སེམས་རིན་པོ་ཆེ་དང་། མཚན་འཛིན་གྱི་དམིགས་
གཏད་ཐམས་ཅད་བཤིག་པའི་ཟབ་མོ་དབུ་མའི་ལྟ་བ་ཕུ་ཐག་ཆོད་པ་བཙལ་
ཏེ་ཐབས་ཤེས་ཟུང་དུ་འཇུག་པའི་ཉམས་ལེན་ལ་བརྟེན་ནས། མྱུར་བ་
མྱུར་བར་རྣམ་པ་ཐམས་ཅད་མཁྱེན་པའི་གོ་འཕང་ཐོབ་པར་བྱ་སྟེ། གྲུབ་
པའི་དབང་ཕྱུག་ཆེན་པོ་དཔལ་ལྡན་ཟླ་བ་གྲགས་པས་དབུ་མ་ལ་འཇུག་པ་
ལས། ཀུན་རྫོབ་དེ་ཉིད་གཤོག་ཡངས་དཀར་པོ་རྒྱས་གྱུར་པ། །
པའི་རྒྱལ་པོ་དེ་ནི་སྐྱེ་བོའི་ངང་པ་ཡི། ། མདུན་དུ་བདར་ནས་དགེ་བའི་
རླུང་གི་ཤུགས་སྟོབས་ཀྱིས། ། རྒྱལ་བའི་ཡོན་ཏན་རྒྱ་མཚོའི་ཕ་རོལ་མཆོག་
ཏུ་འགྲོ། ཞེས་གསུངས་པ་ལྟར་རོ། །
• 491 ·
་

་་
འདིར་སྨྲས་པ།
མཇུག་གི་བསྔོ་སྨོན།
བརྒྱད་ཁྲི་བཞི་སྟོང་ཆོས་ཀྱི་གསང་མཛོད་འབྱེད། །
མཁའ་མཉམ་འགྲོ་ལ་ཕན་བདེའི་རྩ་བ་བསྐྲུན། །
བླ་མེད་བྱང་ཆུབ་ལམ་བཟང་གསལ་མཛད་པའི། །
སྟོན་མཆོག་ཐུབ་པའི་བཀའ་དྲིན་སྙིང་ནས་དྲན། །
རྣམ་དག་གྲུབ་མཐའ་བཞི་ཡི་བཤད་སྲོལ་རྫོགས། །
རྣམ་དག་ལུང་དང་རྟོགས་པས་ཐུགས་རྒྱུད་ཕྱུག
རྣམ་ཀུན་རྒྱལ་བའི་བསྟན་པ་རིན་ཆེན་འཛིན། །
རྣམ་འདྲེན་བླ་མ་ཡོངས་ཀྱི་བཀའ་དྲིན་དྲན། །
ལོང་བ་ཐང་དཀྱིལ་ལུསའདྲའི་ཉམ་ཐག་བདག །དྭཱིཝ
སེམས་རྒྱུད་དམ་པའི་ཆོས་ལ་སྦྱོར་མཛད་ཅིང་། །
ཡོངས་རྫོགས་ལམ་བཟང་འདོམས་པའི་ཐུགས་རྗེ་ཅན། །
དྲིན་ཅན་བླ་མའི་བཀའ་དྲིན་བསམ་ལས་འདས། །
<ལྟག་འེག་< འོག་>དངོས་ཤུགས་འགལ་འདུའི་སྐྱོན་དང་བྲལ།
སྐྱེ་དགུའི་ཕན་བདེའི་ཐབས་ཀྱི་ཆ་ཤས་རྫོགས། །
བསྐལ་མང་མཚན་ཙམ་ཐོས་དཀའ་རྒྱལ་བའི་བསྟན། །
མངོན་པར་མཐོ་བའི་གྲགས་སྙན་སྲིད་གསུམ་ཁྱབ།
།
492 ·

བགྲེད་< བགྲོད་>བྱེད་ཐེག་པ་གསུམ་གྱི་ཆུ་ཀླུང་འབུམ༎
བགྲོད་བྱ་ཀུན་མཁྱེན་ཡེ་ཤེས་རྒྱ་མཚོར་འབབ། །
སྐལ་བཟང་ཀླུ་དབང་སྟོང་གིས་རོལ་པའི་གནས། །
ཐུབ་བསྟན་རྒྱ་མཚོས་བདག་ཡིད་དབང་མེད་དྲངས། །
ཐུབ་པས་བསྐལ་མང་ཚོགས་ཀྱིས་ལེགས་བསྒྲུབས་པའི། །
སྐྱེ་དགུའི་ཕན་བདེའི་གཞི་གཅིག་རྒྱལ་བའི་བསྟན། །
མཚན་ཙམ་ཐོས་པའང་སྐལ་བ་བཟང་གྱུར་ན། །
ཐོས་བསམ་སྒོམ་ལ་བརྩོན་རྣམས་སྨོས་ཅི་དགོས། །
སྟོང་གསུམ་ནོར་གྱིས་བཀང་སྟེ་བྱིན་པ་ཡི།
ལེགས་བྱས་དགེ་བས་ཁུག་ནུས་མ་ཡིན་ཀྱང་། །
མཚན་ལྡན་བླ་མ་མཆོག་གི་བཀའ་དྲིན་ལས།
རྒྱལ་བསྟན་མཆོག་དང་འཕྲད་པ་སྐལ་བ་བཟང་།
སྨིན་བྱེད་གྲུབ་མཐའ་འོག་མའི་གདམས་པ་ལ། །
བརྟེན་ནས་རྟག་ཆད་ལྟ་བ་ཀུན་བྲལ་བའི། །
ཐལ་འགྱུར་ལུགས་བཟང་མཆོག་ལ་འཇུག་གོ་ཞེས། །
མཁས་དང་གྲུབ་པའི་ཚོགས་རྣམས་མགྲིན་གཅིག་གླེང་། །
རྣམ་དག་གྲུབ་མཐའ་བཞི་ཡི་བཤད་སྲོལ་རྫོགས། །
རྣམ་མང་མདོ་སྔགས་འགལ་མེད་ཟུང་དུ་འཇུག །
རྣམ་དག་ལུང་དང་རིགས་པའི་རྗེས་སུ་འབྲང་། །
རྣམ་དག་ཆོས་ཀྱི་སྲོལ་འཛིན་དགེ་ལྡན་པ།
ཐུབ་བསྟན་རིན་ཆེན་འཛིན་མ་མཛེས་པའི་རྒྱན། །
*
493 .

གྲུབ་མཐའ་བཞི་ཡི་ཁང་བཟང་་རྫོགས་པའི་རྩེར། །
ཐལ་འགྱུར་ལྟ་བའི་རྒྱལ་མཚན་མངོན་པར་སྒྲེངས། །
བཤད་སྒྲུབ་འོད་སྣང་འབར་བ་འདི་རྨད་བྱུང་། །
ཐེས<ཐོས་>བྲལ་རི་ལ་སྒོམ་པའི་དཀའ་ཐུབ་དང༌༎
ཚིག་ཙམ་སྙིང་པོར་འཛིན་པའི་ཐོས་བསམ་པ། །
གཉིས་ཀ་ཐོས་བསམ་ཡ་བྲལ་གྱུར་པའི་ཕྱིར། །
རྒྱལ་བ་དགྱེས་པའི་ལམ་བཟང་རྙེད་མ་ཡིན། །
མང་དུ་ཐོས་བཞིན་སྒྲུབ་པ་སྙིང་པོར་བྱེད། །
སྒྲུབ་ལ་བརྩོན་པ་དེ་བཞིན་ཐོས་པ་འཚོལ། །
ཐོས་བསམ་སྒོམ་གསུམ་ཟུང་དུ་འབྲེལ་པ་ནི། །
བསྟན་པའི་གནད་རྫགས་< རྫོགས་> རྒྱལ་བ་དགྱེས་པའི་ལམ༎
དམ་པའི་ཆོས་ཀྱི་ཆ་ཤས་ཕྲ་མོ་ཙམ། །
མཁས་པའི་སྙིང་ལ་སིམ་པའི་དགའ་བདེ་ལ། །
སྟོང་གསུམ་ནོར་གྱིས་བཀང་སྟེ་བྱིན་པ་སོགས། །
དགའ་བདེ་ཕལ་པས་ཆ་ཅམ་<ཙམ་>མཚོན་ནུས་མིན། །
བསྒྲུབས་ཀྱང་མི་འགྲུབ་གྲུབ་ཀྱང་འདོར་དགོས་པའི། །
མནོག་ཆུང་ནོར་ལ་བརྩོན་པ་མི་འདོར་ན།
ངེས་པ་གཏན་གྱི་བདེ་སྟེར་དམ་པའི་ཆོས།
བསྒྲུབ་ལ་མི་བརྩོན་བློ་ལྡན་སུ་ཞིག་ཡོད། །
གཏན་གྱི་བདེ་བ་སྟེར་བྱེད་ཐབས་ཀྱི་མཆོག །
དམ་པའི་ཆོས་ལ་བརྩོན་བྱར་ཡོད་བཞིན་དུ། །
494 ·

དོན་མེད་མནོག་ཆུང་ཟས་ནོར་ལོངས་སྤྱོད་ལ། །
;
འབད་པས་བརྩོན་རྣམས་ཕྱུགས་དང་ཁྱད་པར་ཅི། །
ཐོབ་བྱ་མཐར་ཐུག་རྫོགས་པའི་སངས་རྒྱས་དང་། །
ཤིན་ཏུ་བཟོད་དཀའ་མནར་མེད་དམྱལ་བ་གཉིས།
ད་ལྟ་གང་འགྲོར་རང་དབང་ཡོད་གྱུར་ན། །
ཁེ་ཉེན་འདམ་ཁ་མ་ནོར་ཤེས་ལྡན་རྣམས། །
ཐོག་མར་དགེ་བ་དམ་པའི་ཆོས་ལ་འཇུག །
བར་དུ་དགེ་བ་ཐོས་བསམ་སྒྲུབ་ལ་བརྩོན། །
ཐ་མར་དགེ་བ་བླ་མེད་བྱང་ཆུབ་ཐོབ། །
སྐལ་ལྡན་དེ་འདྲ་སྐལ་པ་ཤིན་ཏུ་བཟང་།
སྐབས་འགར་དངོས་བརྒྱུད་བླ་མའི་བཀའ་དྲིན་དྲན། །
རེས་འགར་རྒྱལ་ལ་དམིགས་པའི་དད་པ་དང་།
བསྟན་པའི་ཆེ་བ་བསམས་ཀྱིན་སྤྲོ་བ་སྟེ།
འདི་དག་བདག་ལ་འགྲན་པ་བཞིན་དུ་གྱུར། །
ཤིན་ཏུ་བརྒལ་དཀའི་གྲུབ་མཐའི་རྒྱ་མཚོ་ཆེར།
བདག་བློ་ཀཎྚས་བགྲོད་པར་མི་ནུས་ཀྱང་། །
མཁས་པའི་ལེགས་བཤད་ཡོངས་ཀྱི་རྗེས་འབྲངས་ནས། །
གནད་དོན་ཀུན་ཚང་གྲུབ་གཞུང་འདི་སྦྱར་རོ།
ཚད་ཐུབ་ཁུངས་ལྡན་རྩ་བ་རབ་ཏུ་བརྟན།
དོ །
ཚིག་གི་བཤད་ཡམ་ལོ་མས་མ་བསྒྲིབས་ཤིང་།
དོན་བཟང་མཆོག་གི་འབྲས་བུ་གཡུར་ཟ་བ། །
•
495 .

སྔོན་མེད་ལེགས་བཤད་ལྗོན་བཟང་འདི་བསྐྲུན་ནོ།
།
རང་ལ་ཕན་པར་འདོད་པའི་གྲོགས་པོ་དག །
ལེགས་བཤད་དགའ་བའི་ཚལ་ཆེན་འདིར་ཞུགས་ཏེ། །
ཐོས་བསམ་ཕན་བདེའི་དགའ་སྟོན་ལ་སྤྱོད་ནས།
ངེས་ལེགས་འབྲས་བུས་འགྲོ་ཀུན་ཚིམ་པར་མཛོད། །
བསྐལ་མང་མཚན་ཙམ་ཐོས་དཀའི་རྒྱལ་བའི་བསྟན།
ད་རེས་ཐོས་བསམ་སྒོམ་བྱར་ཡོད་པ་འདི། །
ཨ་ཧོ་རང་ཅག་སྐལ་བ་ཤིན་ཏུ་བཟང་། །
བསྟན་ལ་ཚུལ་བཞིན་སློབ་ཅེས་སྙིང་་ནས་གསོལ།
འཇམ་མགོན་ཀུན་མཁྱེན་གཉིས་པ་ཙོང་ཁ་པས། །
གངས་ཅན་ལྗོངས་འདིར་ཤིང་རྟའི་སྲོལ་འབྱེད་པའི། །
མཐར་ཐུག་ལྟ་བའི་ཡང་རྩེ་ཐལ་འགྱུར་བའི། །
གཞུང་ལ་ཚུལ་བཞིན་བརྩོན་དང་ཤེས་ལྡན་རྣམས། །
བདག་ཅག་ལས་ཉོན་དབང་གིས་འཁོར་བར་འཁྱམས།
བཟོད་དཀའི་སྡུག་བསྔལ་དུ་མས་རྒྱུན་དུ་མནར། །
སྲིད་ལ་སྐྱོ་བ་ཤུགས་དྲག་བསྐྱེད་མཛད་ནས། །
མྱུར་བར་བྱང་ཆུབ་མཆོག་ཏུ་འཇུག་པར་མཛོད། །
ཚད་ཐུབ་དམ་པའི་གསུང་གི་རྗེས་འབྲངས་ནས། །
ལེགས་པར་བརྟགས་ཏེ་སྦྱར་བ་ཡིན་མོད་ཀྱང་། །
བྱིས་བློས་སྦགས་པའི་ནོངས་པ་མཆིས་སོ་ཅོག
དམ་པ་རྣམས་ཀྱི་སྤྱན་སྔར་བདག་འཆགས་སོ། །
•
496

འདིར་འབད་དགེ་བ་གང་ཞིག་བསགས་པ་དེས། །
ཕན་བདེ་ཀུན་གྱི་འབྱུང་གནས་རྒྱལ་བའི་བསྟན། །
མི་ཉམས་ཕྱོགས་དུས་ཀུན་ཏུ་རྒྱས་པ་དང་། །
དེར་འཛིན་སྐྱེས་བུས་ས་སྟེང་ཁྱབ་གྱུར་ཅིག །
འཇིག་རྟེན་ཁམས་ཀུན་ནད་མུག་འཁྲུག་རྩོད་ཞི། །
ཡངས་པའི་རྒྱལ་ཁམས་ཆོས་འབྱོར་བདེ་དགས་འཚོ། །
དཀར་ཕྱོགས་སྐྱོང་མཛད་ལྷ་མིའི་མཐུ་སྟོབས་རྒྱས། །
འགྲོ་ཀུན་བླ་མེད་བྱང་ཆུབ་མྱུར་ཐོབ་ཤོག །
བདག་ཀྱང་སྐྱེ་ཀུན་མཚན་ལྡན་བཤེས་ཀྱིས་ཟིན། །
འཇམ་མགོན་རྒྱལ་བ་གཉིས་པའི་བསྟན་ལ་ཞུགས། །
ཐོས་བསམ་སྒོམ་པས་རང་རྒྱུད་ལེགས་སྦྱངས་ཏེ། །
བསྟན་འགྲོའི་གསོས་སྨན་མཆོག་ཏུ་བདག་གྱུར་ཅིག །
བདག་ནི་མཐོ་དམན་བཟང་ངན་གང་སྐྱེས་ཀྱང་། ། ་
བསྟན་འགྲོའི་གནོད་པའི་རིགས་སུ་མི་སྐྱེ་ཞིང་།
རྒྱལ་བའི་བསྟན་པ་འཛིན་ཅིང་སྤེལ་བ་དང་། །
འགྲོ་ཀུན་ཕན་བདེའི་དཔལ་ལ་འགོད་པར་ཤོག
ཚུལ་དེར་བསྒྲུབས་ལ་མཐུན་རྐྱེན་ཀུན་ཚང་ཞིང་།
བར་དུ་གཅོད་པའི་མིང་ཡང་མེད་པ་དང་།
དཀར་ཕྱོགས་སྐྱོང་རྣམས་གཡེལ་མེད་གྲོགས་མཛད་ཅིང་། །
མཐུ་སྟོབས་ནུས་པ་ཕུན་སུམ་ཚོགས་གྱུར་ཅིག །
མི་དབང་བྱམས་པས་ཆོས་འཁོར་བསྐོར་བའི་ཚེ། །
- ཏནྟི
• 497 ·

གསུང་གི་བདུད་རྩིས་བདག་གི་དབྱུགས་< དབུགས་>ཕྱུང་སྟེ།
བླ་མེད་བྱང་ཆུབ་མཆོག་ཏུ་ལུང་བསྟན་ནས། །
གསང་འཛིན་སྲས་ཀྱི་མཆོག་ཏུ་བདག་གྱུར་ཅིག །
དམིགས་པས་ཕུང་པའི་ཉམ་ཐག་འགྲོ་བའི་ཆེད། །
དམིགས་མེད་བསོད་ནམས་ཡེ་ཤེས་ཚོགས་བསགས་ཏེ། །
དམིགས་གཏད་ཅན་རྣམས་སྲིད་ལས་བསྒྲལ་བའི་ཕྱིར། །
དམིགས་མེད་སྟོན་པའི་བྱེད་པོར་བདག་གྱུར་ཅིག །
མདོར་ན་ངེས་འབྱུང་བྱང་སེམས་ཡང་དག་ལྟ། །
,::,,
རིམ་གཉིས་ལམ་གྱི་བགྲོད་པ་མཐར་ཕྱིན་ནས།
སྟོབས་བཅུ་མངའ་བའི་གོ་འཕང་མྱུར་ཐོབ་སྟེ། །
འགྲོ་ཀུན་བྱང་ཆུབ་མཆོག་ལ་འགོད་པར་ཤོག ཅེས་གྲུབ་
མཐའི་རྣམ་གཞག་གསལ་བར་བཤད་པ་ཐུབ་བསྟན་རིན་པོ་ཆེ་གསལ་བའི་
སྒྲོན་མེ་ཞེས་བྱ་བ་འདི་ནི། མཁས་ཤིང་གྲུབ་པའི་དབང་ཕྱུག་ཆེན་པོ་
སྙིགས་དུས་ཀྱི་ཐམས་ཅད་མཁྱེན་པ་མཚན་བརྗོད་པར་དཀའ་བ་དྲིན་ཅན་
རྩ་བའི་བླ་མ་བཀའ་དྲིན་ཟླ་མེད་མཁན་རིན་པོ་ཆེ་དགེ་བའི་བཤེས་གཉེན་
ངག་དབང་འཇམ་དབྱངས་དཔལ་བཟང་པོའི་ཞལ་སྔ་ནས་དང་། འཇམ་
མགོན་སྙན་བརྒྱུད་ཀྱི་གདམས་པའི་མཛོད་འཛིན་མཁས་གྲུབ་ཆེན་པོ་བཀའ་
དྲིན་ཟླ་མེད་རྗེ་བཙུན་དགེ་འདུན་དར་རྒྱས་དཔལ་བཟང་པོ་སོགས་བཤེས་
གཉེན་དམ་པ་དུ་མ་ལས་ཟབ་རྒྱས་ཆོས་ཀྱི་བདུད་རྩི་མྱོང་བའི་སྐལ་བཟང་
ཐོབ་ཅིང་། བཤེས་གཉེན་དམ་པ་དེ་དག་གི་བཀའ་དྲིན་ལ་བརྟེན་ནས།
བྱང་ཆུབ་ ལམ་ རིམ་ ཆེན་ མོས་གཞིར་བཟུང་། འཇུག་ པའི་ ཊཱིཀྲ་ ཆེན་
:.
498

དགོངས་པ་རབ་གསལ། རྩ་ཤེའི་ཊཱིཀྲ་ཆེན་རིགས་པའི་རྒྱ་མཚོ། དྲང་
ངེས་ལེགས་བཤད་སྙིང་པོ། སྟོང་ཐུན་སྐལ་བཟང་མིག་འབྱེད། ཕར་
ཕྱིན་རྣམ་བཤད་སྙིང་རྒྱན། པཎ་ཆེན་བསོད་ནམས་གྲགས་པའི་ཕར་ཕྱིན་
སྤྱི་དོན་དང་། མཐའ་དཔྱོད། དབུ་མ་སྤྱི་དོན་དང་། མཐའ་དཔྱོད།
དྲང་ངེས་ཨུཏྤལའི་ཕྲེང་བ་རྣམས་ལ་ཡང་ཡང་སྦྱངས། ཁྱད་པར་དབུ་མ་
འཇུག་པ། མངོན་རྟོགས་རྒྱན། རྩ་བ་ཤེས་རབ། སྤྱོད་འཇུག་སོགས་
བློཪ་འཛིན་ཐོག་རྩ་འགྲེལ་སྦྲགས་ཏེ་ཚིག་དོན་རགས་པ་ཙམ་ཁོང་དུ་ཆུད་
པར་བྱས། གཞན་ཡང་མན་ངག་གསེར་ཕྲེང་ཆེན་མོ། དྲང་ངེས་དཀའ་
འགྲེལ། དྲང་ངེས་བསྟན་སྒྲོན། རྗེ་འཇམ་དབྱངས་བཞད་པའི་དབུ་མ་
ཕར་ཕྱིན། ལྕང་སྐྱའི་གྲུབ་མཐའ་ཆེན་མོ། རྣམ་འགྲེལ་ཊཱིཀྲ་ཆེན་རིགས་
པའི་རྒྱ་མཚོ། སྡེ་བདུན་ཡིད་ཀྱི་མུན་སེལ། ཚད་མ་ཐར་ལམ་གསལ་
བྱེད། ཚད་ མའི་ བརྗེད་ བྱང་ རྣམས་ དང་། ཚད་ མ་ རིགས་ རྒྱན།
ཚད་མ་དགོངས་པ་རབ་གསལ་སོགས་གཞུང་རྣམས་ལ་ཐོས་བསམ་ཕྲན་བུ་
རེ་བྱས་པ་དང་། མདོར་ན། རང་ཉིད་སངས་རྒྱས་ཀྱི་བསྟན་པའི་སྒོར་
ཞུགས་པའི་ཉིན་དེ་ནས་བཟུང་ད་ལྟ་ཡན་གཞུང་རྣམས་ལ་རང་ནུས་དང་
༣,
བསྟུན་པས་ཡང་ཡང་སྦྱངས་པ་ལ་བརྟེན་ནས་གསུང་རབ་སྤྱིའི་དོན་ཕྱོགས་
མཐོང་ཙམ་རྟོགས་པའི་སྙོམ་ལས་ཅན་མང་དུ་ཐོས་པ་བློ་བཟང་ནོར་བུ་ནས་
གྲུབ་མཐའ་ཐུབ་བསྟན་ལྷུན་པོའི་མཛེས་རྒྱན་ ལ་གཞིར་ བཟུང་། གོང་
སྨོས་ཀྱི་གཞུང་རྣམས་དང་། རང་གིས་མཐོང་ཐོས་ཀྱི་མན་ངག་དུ་མས་
ཀྱང་བརྒྱན་ཏེ་ཤེས་བྱེད་ཀྱི་ལུང་དང་དགག་སྒྲུབ་ཀྱི་སྤྲོས་པ་རྒྱས་པ་མ་བྱས་
པར་རྗོད་བྱེད་བསྡུས་པ་དང་བརྗོད་བྱ་རྒྱས་ཤིང་རང་འདྲའི་བློ་དམན་གྱིས་
499 .

གོ་བདེ་གཙོ་བོར་བྱས་ནས། སྟོན་པ་ཐུབ་པའི་དབང་པོས་ཤེར་ཕྱིན་གྱི་
མདོ་སྡེ་རིན་པོ་ཆེ་གསུངས་པའི་དུས་ཆེན་ཉིན་མཇུག་རྫོགས་པར་སྦྱར་བའི་
ཡི་གེ་པ་ནི་རིག་གནས་དུ་མ་ལ་རྣམ་དཔྱོད་ཡངས་པ་སྒྲུབ་བརྩོན་བློ་བཟང་
བསྟན་དར་ནས་བགྱིས་པའོ། །འདིས་ཀྱང་ཐུབ་པའི་བསྟན་པ་རིན་པོ་ཆེ་
སྤྱི་དང་། ཁྱད